དངོས་གཞི་དབུ་མའི་བགྲོ་གླེང་གི་གཞན་སྟོང་དབུ་མའི་མཚན་ཕུད་དམ་བཅའ་ཆེན་མོའི་སྐབས་སུ་ཆོས་བརྒྱུད་ཆེན་པོ་དྲུག་གི་མཁས་དབང་ཁག་གདན་འདྲེན་ཞུས་ནས་གསུང་བཤད་སྲོལ་ཡོད་པ་ལྟར།ད་ལོར་ཡང་མཚན་ཕུད་དམ་བཅའི་སྐབས།གཡུང་དྲུང་བོན་གྱི་དགེ་བའི་བཤེས་གཉེན་ཆེན་པོ་རྫ་ཚེ་དབང་བསྟན་འཛིན་དང་།སྔ་འགྱུར་རྙིང་མའི་བླ་རུང་མཁན་ཆེན་མགོ་ལོག་རབ་ལྡན།མཁན་ཆེན་མུ་ར་ཀུན་བཟང་།བཀའ་རྒྱུད་པའི་མཁན་ཆེན་མཁྱེན་རབ་རྒྱ་མཚོ།ས་སྐྱའི་རྫོང་གསར་མཁན་ཆེན་ཕུན་ཚོགས་རྣམ་རྒྱལ།དགེ་ལུགས་པའི་དགེ་བཤེས་ལྷ་རམས་པ་འཇམ་དཔལ་བློ་ཤེས་དང་།དགེ་བཤེས་ཨརྱ་དེ་ཝ།མཁས་དབང་སྒོ་ཤེས་རབ་རྒྱ་མཚོ་སོགས་ཆེད་ཕེབས་ཀྱིས་རིན་ཐང་བྲལ་བའི་གསུང་བཤད་གནང་བ་མ་ཟད།གཞུང་ལུགས་ཀྱི་དཀའ་གནད་ཐོག་ལུང་རིགས་ཀྱི་བརྒལ་བརྟག་གནང་སྟེ།གཞན་སྟོང་བགྲོ་གླེང་ཆེན་པོའི་མཚན་སྙན་ཁོར་ཡུག་ཀུན་ཏུ་ཁྱབ་པར་མཛད་ཡོད།